== Tonic sol-fa-metoden ==
Curwen introducerede en metode
til [[Notation|notering]] og indøvning af [[sang]]musik under
elementære former; den går ud på at indøve
intervallerne gennem [[øre]]t, og uden anvendelse
af den ''tempererede stemning'' (se
[[Temperament|temperatur]]), og anvender de fra [[solmisation]]en kendte
tonebenævnelser ''do, re, mi, fa, sol, la, si (ti)''
på [[skala (musik)|skalatonerne]] i alle [[toneart]]er, således at
grundtonen altid kaldes ''do'', det andet trin ''re''
osv., hvorved ved overgangen fra en toneart
til en anden overgangstonen får dobbelt navn
(fx ''la’mi''), efter sin stilling i både den gamle
og ny toneart. I England har metoden fundet
stor udbredelse gennem de af Curwen stiftede
institutioner ''Tonic Solfa Association'' og ''Tonic Solfa College'';
andre steder har den ikke vundet
synderligt indpas, så lidt som den på lignende
principper hvilende ''Chevé''-metode<ref>''Chevé''-metode efter den franske musikteoretiker [[:en:Émile-Joseph-Maurice Chevé|Émile-Joseph-Maurice Chevé]], 1804-1864 - [https://runeberg.org/salmonsen/2/4/0880.html Artikel] hos Salmonsen om metoden</ref>, der i sin tid spillede en vis rolle i Frankrig.
Religion Musik Historie